Moravsko-panónske legendy

Moravsko-panónske legendy (iné názvy: Panónsko-moravské legendy, Panónske legendy, Životy, Žitija, Životy Konštantína-Cyrila a Metoda, lat. Vitae) je súhrnné označenie  staroslovienskych písomných pamiatok:
 Život Konštantínov 
 Život Metodov 

Patria k základným zdrojom informácii o začiatkoch rozvoja kresťanstva u nás a o dejinách Veľkej Moravy: „Oba slovanské Životy sú mimoriadne dôležitý a skutočne jedinečný prameň pre naše dejiny v IX. storočí a pre cyrilomedodskú misiu a dedičstvo vôbec“. Ich hodnovernosť ako zdrojov bola dokázaná.

Oba texty sú zo štylistického hľadiska rozdielne (je aj pravdepodobné že nemajú rovnakého autora), ale úzko súvisia vecne (t.j. látkou a kompozične): Život Metodov totiž vynecháva alebo len stručne spomína udalosti, ktoré podrobne rozoberá Život Konštantínov a opačne (Život Metodov predovšetkým obsahuje aj udalosti medzi Konštantínovovou a Metodovou smrťou). Pre tento vecný súvis sa tieto samostatné texty zvyknú v odbornej literatúre preberať spoločne pod názvom Moravsko-panónske legendy (a podobne).

Oba sú pôvodné diela, ktoré sú napísané podľa zákonitostí byzantskej hagiografie, vysoká je ich jazyková a kompozičná hodnota, „Vysokú literárnu hodnotu a umelecké majstrovstvo uznali všetci skúmatelia týchto pamiatok.“, podobne: „…sú aj svedectvom na svoju dobe veľmi vyspelého kultúrneho prostredia, z ktorého vznikli.“ Moravsko-panónske legendy predstavujú pokračovanie literárnej činnosti Konštantína a Metoda a aj jej vrchol. Oba životy vyzdvihujú a zdôrazňujú potrebu vzdelanosti. Týmto sa odlišujú od diel podobného zamerania či už zo Západu alebo Východu.

Niektorí autori však upozorňujú, že výraz „legendy“ na označenie týchto textov nie je správny, lebo nevystihuje ich skutočný charakter.

Ďalšie podrobnosti pozri v príslušných dvoch článkoch.

Poznámky

Referencie

Zdroje 
 
 
 
 Magnae Moraviae Fontes Historici

Ďalšia literatúra 
 

Literatúra v staroslovienskom jazyku
Literatúra na Veľkej Morave
Legendy